als_Latn dik_Latn sag_Latn
Departamenti i Financës
Mirëserdhët në faqen e Departamentit të Financës, Universiteti i Vlores “Ismail Qemali”. Kjo faqe siguron informacion të dobishëm për akademikët, studentët, dhe vizitorë të tjerë.
Departamenti i Finances u krijua ne vitin 2009, si vazhdim i seksionit të Financë – Kontabilitetit të Departamentit të Biznesit. Seksioni i Financë – Kontabilitetit daton me hapjen e Fakultetit të Tregtisë dhe njëkohësisht të Universitetit “Ismail Qemali” në vitin 1994.
Departamenti i Financës ofron këto programe studimi :
Bachelor në Financë,
Bachelor në Kontabilitet
Master Shkencor në Financë
Master Shkencor në Pasuritë e Patundshme (në bashkëpunim me Memphis University).
Stafi ynë përbëhet nga 11 pedagogë efektivë nga të cilët 3 me titullin Doktor, 8 Lektorë, si dhe nga profesorë të njohur për kontributin e tyre në fushën e Financës si Prof.Dr.Beshir Ciceri, Prof.Dr Sherif Bundo, Prof.Dr. Lavdosh Zahaj, Prof.Dr Halit Xhafa.
Departamenti i Financës i Universitetit të Vlores mbledh së bashku një grup me studentë të talentuar dhe pedagogë që punojnë në fushat që janë të rëndësishme dhe në hap me kohën mbi kërkimet që bëhen sot në menaxhimin e riskut, çmimet e aseteve, qeverisjen e korporatave dhe strategjitë, mbi jetën financiare të bizneseve etj. Këto fusha interesi kanë një fije të përbashkët me nocionin e riskut. Risku ndikon në të gjitha aspektet e aktiviteteve ekonomike dhe financiare, dhe është në qendër të teorisë financiare. Ne tentojmë për të çuar përpara njohuritë në këtë fushë, dhe të pajisim studentët tanë me një program të pasur dhe të gjerë studimi që do ti përgatisë ata për sukses në karrierën e tyre profesionale.
Në kërkimet tona, ne zhvillojmë dhe përdorim metoda vlerësimi, teknika kompiuterike, metoda ekonometrike dhe aspekte empirike për të shqyrtuar një varietet të gjerë të çështjeve të rëndësishme.
Ne ofrojmë mbi 20 disiplina shkencore në fushat e investimeve, financave të korporatave, bankave, pasuritë e patundshme, kontabilitetin, manaxhimin e riskut si dhe në fushën e sigurimeve etj, në të gjitha degët dhe nivelet e Fakultetit Ekonomik.
Ju mund të mesoni më shumë mbi departamentin tonë dhe mbi programet në web site tonë.
Ju lutemi na kontaktoni nëse keni pyetje.
Ju gjithashtu mund të na vizitoni në zyrat tona Godina A, Kati i tretë ose mund të na telefononi në: + 355 33 20 29 07.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn